**ПОЯСНЕНИЯ ОТНОСНО УСЛОВИЯТА, ПРИ КОИТО СЛЕДВА ДА ПРОТИЧА 14-ДНЕВНАТА КАРАНТИНА НА ЧУЖДИТЕ ГРАЖДАНИ, ПРИСТИГАЩИ В РЕПУБЛИКА КИПЪР**

Информираме Ви, че в течение на 14-дневната карантина поставеният под карантина следва да е изолиран в добре проветрявана стая. Препоръчително е поставеният под карантина да има контакт само с един друг човек, като този човек не следва да е от уязвимата за Ковид-19 категория хора, т.е. да не е възрастен или страдащ от хронично заболяване. Посещенията на външни лица следва да не бъдат допускани. Близките и членовете на домакинството на поставеното под карантина лице следва да бъдат в стаи, различни от стаята на карантинирания, и да поддържат дистанция от около 2 метра от поставения под карантина. Всички помещения на дома, в който се намира поставеният под карантина, следва да се прoветряват редовно, като периодично се извършва почистване и дезинфектиране след всеки контакт с поставения под карантина, особено преди и след приготвянето на храна или използването на банята и тоалетната. В случаи на кашляне и кихане, устата следва да се закрива, а салфетките, които евентуално са били използвани с подобна цел, следва да се изхвърлят незабавно. Следва да се избягва допирът с голи ръце на предметите, използвани от поставения под карантина, като за целта се използват ръкавици за еднократна употреба.

В случай че поставеният под карантина развие някои симптоми, характерни за респираторни болести, вкл. кашлица, температура и болки в гърлото, следва да се свърже незабавно с личния си лекар или Бърза помощ на 1420.

48 часа преди изтичането на карантината, поставеният под карантина следва да направи за своя сметка в някоя клиника PCR тест за КОВИД-19, като максималната цена за подобен тест е 85 евро. Резултатът от теста се изпраща на електронен адрес monada@mphs.moh.gov.cy

В случай че резултатът от теста е отрицателен, карантината се прекратява.